โบรกชู 3 ปัจจัยเด่นหนุน PSL แนะซื้อเก็งกำไรเป้าหมาย 12.2 บาท
โบรกชู 3 ปัจจัยเด่นหนุน PSL แนะซื้อเก็งกำไรเป้าหมาย 12.20 บ.
3 พ.ค. 2560

บล.บัวหลวง ระบุในบทวิเคราะห์ (3 พ.ค.) ว่า บริษัท พรีเชียส ชิพปิ้ง จำกัด (มหาชน) หรือ PSL รายงานผลประกอบการขาดทุนสุทธิไตรมาส 1/60 ที่ 59 ล้านบาท ขาดทุนน้อยลงทั้งเทียบช่วงเดียวกันของปีก่อนและ เทียบไตรมาสก่อนหน้า หากไม่รวมรายการพิเศษ ขาดทุนหลักอยู่ที่ 71 ล้านบาท ขาดทุนลดลงเทียบช่วงเดียวกันของปีก่อนและ เทียบไตรมาสก่อนหน้า เช่นกัน ผลขาดทุนที่ออกมาดีกว่าที่เราคาด จากค่าเฉลี่ย Freight ที่ดีกว่าคาด และการบริหารต้นทุนการดำเนินงาน
มุมมองไตรมาส 2/60 เชื่อว่าผลการดำเนินงานของ PSL จะสามารถพลิกกลับมาเป็นกำไรได้ หนุนโดยดัชนี BDI ใน ไตรมาส 2/60-ปัจจุบัน ที่ปรับตัวเพ่มขึ้นมากว่า 101%เทียบช่วงเดียวกันของปีก่อนและ 30% เทียบไตรมาสก่อนหน้า โดยมีปัจจัยผลักดันมาจาก 1) การนำเข้าถ่านหินที่เพิ่มขึ้นของจีน รองรับการผลิตไฟฟาที่เพิ่มขึ้นในช่วงหน้าร้อน, 2) การนำเข้าแร่ Iron ore ของจีน และ 3) Grain trading season ของอเมริกาใต้จากขาดทุนในไตรมาส 1/60 ที่ดีกว่าคาด มีการปรับประมาณการขาดทุนทั้งปีลดลงมาที่ 154 ล้านบาท (จาก 445 ล้านบาท) ปรับราคาเป้าหมายขึ้นมาที่ 12.20 บาท (จาก 12.10 บาท) ยังคงคำแนะนำซื้อเก็งกำไร